દરમિયાન હૂર્રિયત કોન્ફરન્સના નેતા મિરવાયઝ ઉમરે પણ વાટાઘાટો રદ થઇ તેને દુર્ભાગ્યપૂર્ણ ગણાવ્યું હતું. તેમણે કહ્યું હતું કે, બંને દેશોએ ફરી એક તક ગુમાવી દીધી છે. તેમણે આશા વ્યક્ત કરી હતી કે, સરકાર કાશ્મીર મુદ્દે કાશ્મીરીઓ સાથે ચર્ચા-વિચારણા કરશે. દક્ષિણ દિલ્હીના એક ગેસ્ટ હાઉસમાં નજરકેદ રાખવામાં આવેલા બીજા અલગતાવાદી નેતા શબ્બીર શાહે જણાવ્યું હતું કે, એનએસએ સ્તરની વાટાઘાટો રદ થવાથી તેઓ નિરાશ થયા છે. તેમણે જણાવ્યું હતું કે, સરકારે વાટાઘાટો પહેલાં પાકિસ્તાન સામે કોઇ શરત મૂકવી જોઇતી નહોતી.